คดีตามหาวันเฉลิมสถานทูตกัมพูชา เข้ารับทราบข้อหาอีก 2 คน
สมยศ-โชติศักดิ์ เข้ารับทราบข้อหาฝ่าฝืน พ.ร.ก.ฉุกเฉินฯ จากเหตุชุมนุมหน้าสถานทูตกัมพูชาเรียกร้องให้ติดตาม ต้า วันเฉลิม ที่ถูกอุ้มหายไป ยังเหลืออีก 4 คน เข้ารับทราบข้อหา 9 ก.ค.นี้7 ก.ค.2563 เวลา 10.30 น. ว่า ที่สน.วังทองหลาง โชติศักดิ์ อ่อนสูงและสมยศ พฤกษาเกษมสุข เข้ารับทราบข้อกล่าวหาตามพ.ร.ก.ฉุกเฉินฯ จากเหตุเข้าร่วมการชุมนุมหน้าสถานทูตกัมพูชาเมื่อวันที่ 8 มิ.ย. ที่ผ่านมา เพื่อเรียกร้องให้มีการตามหาตัววันเฉลิม สัตย์ศักดิ์สิทธิ์ ผู้ลี้ภัยการเมืองไทยที่ถูกอุ้มหายไปในกัมพูชา ล่าสุดมีผู้ที่ถูกดำเนินคดีจากการชุมนุมครั้งนี้แล้ว 10 คนรองผู้กำกับสอบสวน สน.วังทองหลาง พ.ต.ท. เชาวฤทธิ์ เงินฉลาด หัวหน้าคณะพนักงานสอบสวน ได้แจ้งข้อกล่าวหากระทำฝ่าฝืนข้อกำหนดข้อที่ 5 (ฉบับที่ 1) ของพ.ร.ก.การบริหารราชการในสถานการณ์ฉุกเฉิน กับทั้งสองคนเช่นเดียวกับผู้ต้องหา 4 คนที่เข้ารับทราบข้อกล่าวหาไปก่อนหน้านี้สมยศยังถูกแจ้งอีก 1 ข้อหา คือ กระทำความผิดตามมาตรา 12 และ 56 ของพ.ร.บ.รักษาความสะอาดฯ โดยพนักงานสอบสวนชี้แจงว่าเนื่องจากสถานทูตเห็นว่าเป็นการไม่ให้เกียรติสถานที่อันถือว่าเป็นพื้นที่เอกสิทธิ์ของสถานทูตกัมพูชาทั้งสองคนให้การปฏิเสธข้อกล่าวหานอกจากที่เข้ารับทราบข้อกล่าวหาแล้ว 6 คน ยังมีทีมงานของประสานงานองค์กรพัฒนาเอกชน (กป.อพช.) ซึ่งถูกออกหมายเรียกตาม พ.ร.ก.ฉุกเฉินฯ จากการยื่นหนังสือเรียกร้องความเป็นธรรมให้วันเฉลิมหน้าสถานทูตกัมพูชา อีก 4 ราย จะเข้ารับทราบข้อกล่าวหาที่สน.วังทองหลาง ในวันที่ 9 ก.ค. ที่จะถึงนี้
สมยศ-โชติศักดิ์ เข้ารับทราบข้อหาฝ่าฝืน พ.ร.ก.ฉุกเฉินฯ จากเหตุชุมนุมหน้าสถานทูตกัมพูชาเรียกร้องให้ติดตาม ต้า วันเฉลิม ที่ถูกอุ้มหายไป ยังเหลืออีก 4 คน เข้ารับทราบข้อหา 9 ก.ค.นี้7 ก.ค.2563 เวลา
ศูนย์ทนายความเพื่อสิทธิมนุษยชน,สน.วังทองหลาง,โชติศักดิ์ อ่อนสูง,สมยศ พฤกษาเกษมสุข,วันเฉลิม สัตย์ศักดิ์สิทธิ์